พาเมล่า เบาว์เด้นท์

พาเมล่า เบาว์เด้นท์ ()  เป็นนักร้องเจ้าของฉายา สะโพกทอร์นาโด ที่โด่งดังจากเพลง "ทอร์นาโด"พาเมล่า อวดหุ่นเป๊ะในชุดแน่นเปรี๊ยะ เนินอกตู้มสะโพกทอร์นาโด ภายใต้สังกัด เอสพี ศุภมิตร เป็นเพลงที่แจ้งเกิดและทำให้เธอกลายเป็นที่รู้จักในวงกว้าง และมีอัลบั้มอื่น ๆ ตามมาอีกหลายอัลบั้ม ก่อนจะเปลี่ยนแนวมาร้องเพลงลูกทุ่ง ซึ่งเป็นที่รู้จักกับเพลง "รักพี่จุดจุดจุด" และมาประสบความสำเร็จอย่างสูงกับเพลง "โบว์แดงแสลงใจ" ซึ่งมียอดขายเกินล้านตลับ ที่ทำให้ชื่อเสียงของเธอกลับมาเป็นที่รู้จักอีกครั้งหนึ่ง เป็นนักร้องคนเดียวที่ประสบความสำเร็จในด้านเพลงสตริงเพลงลูกทุ่ง ในด้านผลงานการแสดง มีผลงานละครที่โด่งดังหลากหลายเรื่อง เช่น นิยายรักนักศึกษา, สี่แผ่นดิน, คลื่นซัดใจ, สายรักสายสวาท, สาบนรสิงห์, สาวน้อยประแป้ง, สาวน้อยคาเฟ่, ผมไม่อยากเป็นสายลับ, มิสเตอร์บ้านนา และ สายรักสายเลือด เป็นต้น

 ประวัติ 
พาเมล่า เบาว์เด้นท์ หรือ เกษวรางค์ เกิดเมื่อวันเสาร์ที่ 3 มิถุนายน พ.ศ. 2515 ที่อำเภอบัวใหญ่ จังหวัดนครราชสีมา มารดาชื่อเพ็ญศรี เจริญในเมือง (เสียชีวิตแล้วเมื่อ 5 พฤษภาคม พ.ศ. 2563) ส่วนบิดามีอาชีพทหาร มาจากประเทศอเมริกา แต่บิดามารดาเลิกรากันขณะเธออายุได้สามเดือน หลังจากนั้นมารดาจึงสมรสอีกครั้งกับเคนเนท เบาว์เด้นท์ ชาวอังกฤษ เธอจึงมีน้องชายอีกคนคือเอเดรียน โรเบิร์ต เบาว์เด้น

ในตอนเด็กพาเมล่าอาศัยอยู่กับยายที่จังหวัดนครราชสีมา พาเมล่าสำเร็จการศึกษาระดับอนุบาล-ประถมศึกษาที่โรงเรียนแสนยวิทยาภูมิ โรงเรียนมารีย์วิทยา ในจังหวัดนครราชสีมา ก่อนจะย้ายมาศึกษาต่อในระดับมัธยมศึกษาที่โรงเรียนนานาชาติเอกมัย กรุงเทพมหานคร และศึกษาต่อในระดับอนุปริญญา ด้านเลขานุการจาก วิทยาลัยสแตมฟอร์ด 

พาเมล่าเริ่มเข้าสู่วงการบันเทิง โดยการชักชวนจากรุ่นพี่ที่เป็นนางแบบในโรงเรียนเซเวนเดย์แอดเวนทีส จนเธอได้เป็นนางแบบในสังกัดเอ็มทีไอ จากนั้นเธอก็ได้แสดงโฆษณาชิ้นแรก คือ ลูกอมซานโตส และได้แสดงโฆษณาหลากหลายตัว แต่ที่สร้างความฮือฮาอย่างมากคือโฆษณา ครีมโลชั่นโอนิวส์ โดยมีวลีฮิตอย่าง เฮ่อ...เปิดให้หมด จากนั้นพาเมล่าก็ไปประกวดนางแบบที่สยามเซ็นเตอร์ คว้ารางวัลรองชนะเลิศอันดับ 1 มาครอง ทำให้ชื่อเสียงของเธอเริ่มเป็นที่รู้จักมากขึ้น จากนั้นเธอได้ถ่ายแบบนิตยสาร Look  ซึ่งคุณประชา มาลีนนท์ บังเอิญไปเห็นนิตยสารเล่มนั้น จึงติดต่อเธอมาคุยที่ช่อง3 ด้วยน้ำเสียงของเธอเป็นเสียงที่ใหญ่ และมีเอกลักษณ์ คุณประชา มาลีนนท์เลยให้เธอไปเทสต์เสียงร้อง เพื่อออกอัลบั้ม จากนั้นเธอก็ได้เซ็นสัญญากับช่อง3เป็นระยะเวลา 3 ปี และ เอสพี ศุภมิตรเป็นระยะเวลา 5 ปี พร้อมกัน 2 ฉบับ โดยมีข้อบังคับว่า ละครสามารถเล่นได้เลย แต่ถ้าต้องการออกอัลบั้ม ต้องไปเรียนแคสติง และ ฝึกทักษะต่าง ๆ ก่อน จึงจะออกอัลบั้มได้ จากนั้นเธอได้เล่นละครไปและเรียนร้องเพลงควบคู่ไปด้วย

ละครเรื่องแรกในชีวิต คือ นิยายรักนักศึกษา จนเธอก้าวกระโดดมาเล่นละครฟอร์มยักษ์ของ วรายุฑ มิลินทจินดา อย่าง สี่แผ่นดิน ในบท แหม่มลูซิลล์ หลังจากนั้นเธอก็เล่นละครและควบคู่กับการฝึกฝนร้องเพลงกับ อาจารย์วิภา คงคากุล และ อาจารย์จารุณี นาอาจ และฝึกเต้นมา ทิ้งช่วงเวลากว่า 2 ปี

 งานเพลง 
 อัลบั้มชุดที่ 1 ทอร์นาโด ภายใต้สังกัด เอสพี ศุภมิตร วางแผงเมื่อวันที่ 7 กรกฎาคม พ.ศ. 2535 พาเมล่าแจ้งเกิดในฐานะนักร้องเดี่ยวอย่างเต็มตัวจากอัลบั้มชุดแรกของเธอ กับแนวเพลง ป๊อป-แดนซ์ หลังจากเปิดตัวกับซิงเกิ้ลแรกของอัลบั้ม อย่างเพลง ทอร์นาโด เธอก็แจ้งเกิดภายในเวลาชั่วข้ามคืน ชื่อของเธอเริ่มเป็นที่รู้จักมากขึ้น ก่อนจะตอกย้ำความสำเร็จกับเพลง รู้แล้วอย่าทำ เพลงแดนซ์จังหวะน่ารัก ๆ ที่ได้รับความนิยมเช่นกัน และตามมาด้วยเพลงช้าที่ได้รับความนิยมเหมือนกันอย่างเพลง ไม่มีน้ำตาให้เธอ และ ลางสังหรณ์ ซึ่งหลังจากอัลบั้มวางแผงไม่นานก็เกิดกระแสความนิยมอย่างสูง ยอดจำหน่ายเพิ่มขึ้นเป็นหลักแสนตลับและยังเพิ่มขึ้นเรื่อย ๆ ทำให้ทางค่ายตัดสินใจจัดฟรีคอนเสิร์ตเพื่อเป็นการเปิดตัวอัลบั้มชุดนี้ออกสู่สายตาสาธารณชนอย่างเป็นทางการ กับฟรีคอนเสิร์ตในชื่อว่า คอนเสิร์ต เปิดพายุทอร์นาโด ณ ลานหน้าศูนย์การค้า ฟอร์จูนทาวน์ รัชดา ในเดือน กรกฎาคม 2535 ได้รับการตอบรับจากแฟนคลับที่มาดูกันอย่างท่วมท้น และ แฟชั่น คอสตูมและ ทรงผม ในอัลบั้มชุดนี้เป็นที่พูดถึงกันอย่างกว้างขวาง
 อัลบั้มชุดที่ 2 ระเบิดเวลา หลังจากเป็นเวลาครบหนึ่งปีพอดี พาเมล่ากลับมากับอัลบั้มชุดใหม่ ความพิเศษอย่างแรกคือมีการดีไซน์ตัวปกอัลบั้มออกมาถึง 3 แบบ 3 สไตล์ เพื่อให้แฟนคลับได้สะสมกัน โดยแนวคิดของอัลบั้มนี้ ต้องการที่นำเสนอภาพลักษณ์ของพาเมล่าที่แตกต่างจากอัลบั้มที่แล้ว ให้มีความแข็งแรงและเข้มแข็งดุดันแต่ยังคงความน่ารักสดใสในไว้ เครื่องแต่งกายที่มาในโทนร็อค-ดาร์ก เปิดตัวครั้งแรกกับเพลง "ระเบิดเวลา" ซิงเกิลเปิดตัวที่ได้รับความนิยมสูงสุด ตามมาด้วยซิงเกิลที่ 2 สาหัส ที่ได้รับความนิยมไม่แพ้กัน และมีอีกหลากหลายเพลงที่น่าสนใจอย่าง ชำระใจ, เซิ๊บ..เซิ๊บ, ไกลหัวใจ และ สัญญาโมฆะ การันตีความเป็นศิลปินหญิงเบอร์หนึ่งของค่ายกับการเปิดอัลบั้มอย่างยิ่งใหญ่ในคอนเสิร์ตเปิดอัลบั้มระเบิดเวลา เป็นคอนเสิร์ตเต็มรูปแบบครั้งแรกในชีวิตของเธอที่ เอ็มบีเคฮอลล์ ชั้น 7 ศูนย์การค้า เอ็มบีเค เซ็นเตอร์ ได้รับการตอบรับจากแฟนๆอย่างล้นหลาม โดยหลังจากจบทัวร์คอนเสิร์ตชุดนี้ได้ไม่นาน บริษัท เอสพี ศุภมิตร ได้ปิดตัวลง ทำให้เธอห่างหายไปจากงานเพลงไป โดยมีผลงานสุดท้ายคือเพลง "ไม่มีสวรรค์สำหรับคุณ" ประกอบละครไม่มีสวรรค์สำหรับคุณ ในปี 2537 ก่อนจะหันไปรับงานละครเป็นหลัก
 อัลบั้มชุดที่ 3 Pretty P ภายใต้สังกัด จีเอ็มเอ็ม แกรมมี่ วางแผงเมื่อวันที่ 30 กันยายน พ.ศ. 2538 หลังจากห่างหายจากวงการเพลงไปเกือบ 2 ปี พาเมล่าก็กลับมาอีกครั้ง ในตอนแรก เรวัติ พุทธินันท์ อยากให้ทำออกมาเป็นแนวร็อค แต่เนื่องจาก พาเมล่าตอนนั้นถนัดแนวป๊อป - แดนซ์มากกว่า จึงปฏิเสธไป ทำให้ทางค่ายนั้น พยายามจะฉีกภาพลักษณ์เดิมของพาเมล่า และ เอาความเป็นแดนซ์ และ ร็อคมาผสมผสานกัน จึงออกมาเป็นพาเมล่าในลุค สาวพังค์สุดเปรี้ยว และแฟชั่นผมสีฟ้าน้ำทะเลสุดจี๊ด จนสร้างความฮือฮาและเป็นที่พูดถึงเป็นอย่างมาก และเปิดตัวอัลบั้มด้วยเพลงแดนซ์จังหวะน่ารัก ๆ อย่างเพลง Sorry ก่อนจะตามมากับเพลงช้าที่ได้รับความนิยมเป็นอย่างมากอย่าง เพลง เหลืออยู่ และเพลง ความลับ ที่ได้รับความนิยมอย่างยาวนานจนดังข้ามปีเลยทีเดียว ซึ่งเป็นการประสบความสำเร็จในระดับที่พอสมควรกับการกลับมาอีกครั้งของเธออย่างงดงาม 
อัลบั้มชุดที่ 4 ฉันไม่ใช่หุ่นยนต์ วางแผงเมื่อวันที่ 21 ตุลาคม พ.ศ. 2540 อัลบั้มชุดนี้กลับไม่ได้รับความนิยมตั้งแต่เปิดตัว ทำให้ไม่มีการโปรโมท เนื่องจากเพลงที่ไม่ค่อยติดหูคนฟังสมัยนั้น และคอสตูมที่ดูธรรมดาเกิน อาจไม่สะดุดตา จึงเป็นเหตุทำให้ไม่ได้รับความสนใจจากแฟนคลับเท่าที่ควร จึงทำให้เธอเงียบหายไป และไม่ได้มีการต่อสัญญากับ จีเอ็มเอ็ม แกรมมี่ และเริ่มอิ่มตัวกับเพลงไทย-สากล

 ผลงานเพลง 
ผลงานเพลง (สตริง)
 ปี พ.ศ.  รายชื่อเพลง  อัลบั้ม วันที่ ยอดขาย สังกัด พ.ศ. 2535  
	        รู้แล้วอย่าทำ
		 ไม่มีน้ำตาให้เธอ
		 ทอร์นาโด
		 ใจต่อใจ
		 หัวใจติดสปริง
		 ลางสังหรณ์
		 อย่าอ้อมค้อม
		 อยากหยุดตรงนี้
		 อยากจะรู้
		 ยังไม่สายเกินไปทอร์นาโด7 กรกฎาคม 25359 แสนตลับ เอสพี ศุภมิตร พ.ศ. 2536  
		 ระเบิดเวลา
		 สาหัส
		 ชำระใจ
		 ปลอดภัยไว้ก่อน
		 เซิ้บ...เซิ้บ
		 ไกลหัวใจ
		 สัญญาโมฆะ
		 ไปซะ
		 เต็มแรง
		 คำสุดท้ายระเบิดเวลา20 กรกฎาคม 2536 7.6 แสนตลับ เอสพี ศุภมิตร พ.ศ. 2538		 Sorry	
		 เหลืออยู่
		 ไม่เอานะ	
		 ทำไมง่ายจัง	
		 ใจคน
		 มากไปนิด
		 ความลับ	
		 ขอให้ได้ดี	
		 ตามกำลังศรัทธา
		 รับปากPretty p30 กันยายน 2538  5 แสนตลับจีเอ็มเอ็ม แกรมมี่ พ.ศ. 2540 	ฉันไม่ใช่หุ่นยนต์
	จะรักกันอีกได้ไหม
	จูบ
	โอยรักเธอจังเลย
	ร้ายนะคะ
	ขอยืมตัว
   เขาจะไม่มาอีกแล้ว
	ประตูกั้น
	ช้าก่อน
	ถอนหายใจ
	หยุดรักเธอฉันไม่ใช่หุ่นยนต์21 ตุลาคม 2540 2 แสนตลับ จีเอ็มเอ็ม แกรมมี่

ผลงานเพลง (ลูกทุ่ง)
 ปี พ.ศ.  รายชื่อเพลง  อัลบั้ม  สังกัด  พ.ศ. 2543  
	        รักพี่ จุด จุด จุด		 
		 ก้มหน้ายอมอาย
		 มองอยู่ได้
		 กวาดหยักไย่หัวใจช้ำ
		 ไหนว่ารักจริง
		 ถ้าสนให้ต่อคิว
		 พี่จ๋าน้องรอ
		 ระแวงรัก
		 ฉันโง่เอง
                ทำให้รักทำไมลูกน้ำ...ลูกทุ่ง 1ยูพีแอล พ.ศ. 2544 		 โบว์แดงแสลงใจ
		 วัดใจกัน
		 คิดถึงหลายครั้ง
		 ดอกไม้ดอกแรก
		 คิดเท่าไหร่
		 รักตายเลย
		 อยากกินเนื้อคนใจดำ
		 พ่อบุญหล่นทับ
		 แค่ไม้ประดับ
		 รวยทีไรมีใหม่ทุกทีลูกน้ำ...ลูกทุ่ง 2ยูพีแอล พ.ศ. 2546		 ไม่ย๊อม ไม่ยอม	
		 ผ้าเช็ดหน้าลาใจ	
		 หัวใจสลาย
		 ชุมทางเขาชุมทอง	
		 เดี๋ยวโดนไม่ใช่น้อย
		 ดอกไม้อหังการ์
		 หล่อไม่กลัว กลัวแก่	
		 ซอร์รี่ ซอร์รี่	
		 ผู้ชายคออ่อน
		 หนูไม่ได้เล่นลูกน้ำ...ลูกทุ่ง 3ยูพีแอล พ.ศ. 2549 	สาวรอยสัก
	หน้าตาคุ้นคุ้น
	เต้ยแร๊พ
	ชวนเลิก
	ไม่เอาเขาอาย
	คุณนายแกงถุง
	อาจารย์เยอะจัง
	สงสารหรือยัง
	สีไหนให้คุณ
	เดี๋ยวก็ตาย
	ปู่เย็น
	พี่ขวัญอยู่ไหนสาวรอยสักโฟร์เอส พ.ศ. 2552	ดอกกระเจียวบาน
	สาวลีวายส์
	เวทมนต์คาถา
	น้ำพริกหนุ่มแคบหมู
	น้อย น้อย หน่อย
	ตัวสำรอง
	ชีวิตศิลปิน
	คิดถึงกันบ้างรึป่าว
	บอกรักซิ
	เจ้าแม่จามเทวี
	ไหนใครยังโสดดอกกระเจียวบาน แก้วกล้าเอนเตอร์เทนเมนต์

อัลบั้มพิเศษ
 ปี พ.ศ.  รายชื่อเพลง  อัลบั้ม  สังกัด  พ.ศ. 2545  
	        How Are You
		 โบว์แดงแสลงใจ
		 วัดใจ
		 ทำให้รักทำไม
		 รักพี่ จุด จุด จุด
		 ชอบไหม
		 พกเมีย
		 สาวอีสานรอรัก
		 สงสัยจะโดนหรอก
		 ทุ่งลุยลาย
                REMIXEDอีนางแดนซ์ยูพีแอล พ.ศ. 2547  
		 ทอร์นาโด
		 ป่าลั่น
		 รอวันเธอว่าง
		 บ้านใกล้เรือนเคียง
		 ปูไก่ไข่หลง
		 ฉันทนาที่รัก
		 ฮักสาวขอนแก่น
		 งานวัด
		 รักข้ามคล่อง
                ไซง่อนแดบล้ำอีนางแดนซ์ 2 ยูพีแอล พ.ศ. 2548		 คอยวันเธอใจเดียว	
		 ผู้เสียสละ	
		 เอาความข่มขืนไปทิ้งแม่โขง	
		 น้องช้ำวันนี้พี่ช้ำวันหน้า	
		 หลบเลียแผลใจ
		 หัวใจหล้มเหลว
		 ขอเป็นนางเอก	
		 แนวหลังยังคอย	
		 อีสานที่รัก
		 สุดท้ายที่กรุงเทพแก้วตาดวงใจยูพีแอล

 เพลงประกอบละคร 
 "ไม่มีสวรรค์สำหรับคุณ" ประกอบละคร ไม่มีสวรรค์สำหรับคุณ (2537)
 "คุณผู้หญิงบานเบอะ" ประกอบละคร คุณผู้หญิงบานเบอะ (2538)
 "เธอ (ไม่มีใครทดแทน)" ประกอบละคร แม่นาคพระนคร (2539)
 "ลมหายใจ มีไว้ให้สู้" ประกอบละคร ฉันทนาสามช่า (2559)
 "ได้เพียงสิทธิ์คบ ไม่มีสิทธิ์คิด" ประกอบละคร สะใภ้ไร้ศักดินา (2563)

 ซิงเกิล 
 เพลง เดี๋ยวไฟช็อต (2558)
 เพลง ทีละพัน (2558)
 เพลง เบื่อจะฟัง (2561)

 ผลงานการแสดง 
 ละครโทรทัศน์ 
 พ.ศ.  เรื่อง  รับบท  ออกอากาศ 2533  นิยายรักนักศึกษา จูน  ช่อง 3 2534  สี่แผ่นดิน ลูซิลล์ ทะเล้นเอนทรานซ์ 2535  คลื่นซัดใจ ชรี / อาภา 2537  นกน้อยในไร่ส้ม ส้มหวาน สายรักสายสวาท โสมภา ว้าวุ่น  ช่อง 7 กามเทพเท้าเปล่า  ช่อง 5 2538  คุณผู้หญิงบานเบอะ  ร่มฉัตร อุษา  ช่อง 3 2539  สาบนรสิงห์ วิภาวี  ช่อง 5 2540  อยากได้เธอไว้คนเดียว นารี 2541  สวรรค์เบี่ยง ภัทรศรี (แพท)  ช่อง 7 กระท่อมโสมจันทร์ ปณาลี ธรณีนี่นี้ใครครอง ตุลยานี  ช่อง 3 2542  สาวน้อยปะแป้ง พรรณเพ็ญ นิยายรักภาค 2 จูน  ช่อง 5 2543  ร้ายเดียงสา คุณใหญ่  ช่อง 7 สาวน้อยคาเฟ่ พิลาวรรณ  ช่อง 3 2544  บ้านสาวโสด ประเทืองทิพย์ นางสาวหวานชื่น มายา มรกต  ช่อง 7 2545  จอมใจจอมแก่น ณีรดา  ช่อง 3 2546  พ่อดอกรักเร่ กันยา  ไอทีวี 2547  หลานสาวคุณยาย หลานชายคุณย่า ดวงตา  ช่อง 3 2554  ผมไม่อยากเป็นสายลับ จอมใจ 2555  รักสุดปลายฟ้า จันทร์ฉาย 2556  มิสเตอร์บ้านนา รพีพร ฉก.น้ำหวานอันธพาลหลบไป ปรางทิพย์  ช่อง 7 2557  ยมบาลเจ้าขา ตอน รักไม่รู้ดับ น้าเดือน  ช่อง 7HD คู่ปรับตำรับเฮี้ยน ตอน รักสามเส้า ปรางทิพย์ เพลงรักผาปืนแตก ลำดวน พรายพยากรณ์ กานต์กมล 2559  ฉันทนาสามช่า อำภา 2560  สื่อสองโลก เด่นเดือน เหมือนใจประชา 2563  เมื่ออายุ 16 แม่พิมพ์  ทรูโฟร์ยู สะใภ้ไร้ศักดินา ปรุงใจ  ช่อง 8 2564  เพลิงปริศนา ดุจดาว   ช่อง 7HD 2565  นางสาวส้มหล่น ลำดวน / อรุณมาศ สาวน้อยร้อยไมค์ สิริมายา อุ้มรักปาฏิหาริย์ พิสมัย 2566  แม่ปูเปรี้ยว แม่มน หลังคาใบบัว พุมเรียง  อมรินทร์ทีวี ภารกิจนายเทวดา แม่ของหมอเมษ  จีเอ็มเอ็ม 25 เพื่อนพ่อแล้วไง เป็นที่รักได้ก็แล้วกัน พิม  AIS Play 2567  ทายาทไหทองคำ บังอร  ช่อง 8 Club Friday The Series Hot Love Issue เรื่องรัก เรื่องร้อน ตอน เรื่องรักวัยใส แก้ว  ช่องวัน 31 เทียนซ่อนแสง ประภาฉาย หนึ่งในร้อย คุณหญิงมะยม  ช่อง 3 HD 2568  สายรักสายเลือด อาภาภัทร เหมรัตน์ศิริ ผู้บ่าวสุดซ่าส์กะอีหล่าขาซิ่ง แอนThe Wicked Game เกม รัก ลวงสมทรง (รับเชิญ)ช่องวัน 31แผนรักฉบับร้ายน้ำนวล พิมานเดชช่อง 7HD2569เลดี้ทุ่งกระบือบาลคุณหญิงพริ้งเพริศ ศิลาพงศ์รักหักหลังสิริช่อง 3 เอชดี ตะวันบ้านทุ่ง เพลงพิณ  ช่อง 7บ้านนางรำสายพิณ

 ละครสั้น 
 ปี 2562
 ฟ้ามีตา ตอน ลำใย (ออกอากาศ 21 ธันวาคม 2562)
 ปี 2563
 ฟ้ามีตา ตอน กลวิธีหักแขนหักขา...มือที่สาม (ออกอากาศ 21 พฤศจิกายน 2563)
 ปี 2566
 ฟ้ามีตา ตอน คนนี้เด็ด (ออกอากาศ 18 กุมภาพันธ์ 2566)

 โฆษณา 
 โฆษณา ยาสีฟันคอลเกต
 โฆษณา ครีมอาบน้ำบีโอเร
 โฆษณา ลูกอมเซียร์ล่า 
 โฆษณา โลชั่นโอนีล
 โฆษณา ลูกอมซานโตส
 โฆษณา ลูกอม เนสท์เล่ ไอซ์เบิร์ก
 โฆษณา สถาบันสอนแต่งหน้า MTI
 โฆษณา ผลิตภัณฑ์ดูแลผมบิวตี้ทัช
 โฆษณา ไทยสมุทรประกันชีวิต
 มิวสิควีดีโอ 
 เพลง กระจกเงา ของ สมประสงค์ สิงหวนวัฒน์ ปี 2531  อัลบั้ม แหวกฟ้า คว้าดาว
เพลง ใจหาย ของ วง แกรนด์เอ๊กซ์ ปี 2531 อัลบั้ม ได้ไหม
 เพลง รู้ทั้งรู้ ของ วง เฟม ปี 2532 อัลบั้ม คนไม่เคย
 เพลง ทำไม ของ ดอน สอนระเบียบ  ปี 2532  อัลบั้ม ทางรักสีดำ

อ้างอิง

หมวดหมู่:บุคคลจากอำเภอบัวใหญ่
หมวดหมู่:พุทธศาสนิกชนชาวไทย
หมวดหมู่:ชาวไทยเชื้อสายอเมริกัน
หมวดหมู่:นักร้องหญิงชาวไทย
หมวดหมู่:นักร้องป็อปไทย
หมวดหมู่:นักร้องลูกทุ่งหญิงชาวไทย
หมวดหมู่:ศิลปินสังกัดเอสพี ศุภมิตร
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:นักแสดงชาวไทย
หมวดหมู่:บุคคลจากโรงเรียนนานาชาติเอกมัย
หมวดหมู่:บุคคลจากคณะบริหารธุรกิจ มหาวิทยาลัยนานาชาติแสตมฟอร์ด
หมวดหมู่:นักร้องจากจังหวัดนครราชสีมา